**NÁRODNÁ RADA SLOVENSKEJ REPUBLIKY**

**IX. volebné obdobie**

Č.: KNR-VSRR-4449/2025/12

### 786a

**I n f o r m á c i a**

**o výsledku prerokovania návrhu poslancov Národnej rady Slovenskej republiky Jany HANULIAKOVEJ, Dariny LUŠČÍKOVEJ a Mareka LACKOVIČA na prijatie uznesenia Národnej rady Slovenskej republiky k vykonaniu kontroly Najvyšším kontrolným úradom Slovenskej republiky (tlač 786) vo výbore**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predseda Národnej rady Slovenskej republiky rozhodnutím č. 819 z 1. apríla 2025 pridelil návrh poslancov Národnej rady Slovenskej republiky Jany HANULIAKOVEJ, Dariny LUŠČÍKOVEJ a Mareka LACKOVIČA na prijatie uznesenia Národnej rady Slovenskej republiky k vykonaniu kontroly Najvyšším kontrolným úradom Slovenskej republiky **(tlač 786)** na prerokovanie Výboru Národnej rady Slovenskej republiky pre verejnú správu a regionálny rozvoj a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého materiálu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre verejnú správu a regionálny rozvoj prerokoval návrhu poslancov Národnej rady Slovenskej republiky Jany HANULIAKOVEJ, Dariny LUŠČÍKOVEJ a Mareka LACKOVIČA na prijatie uznesenia Národnej rady Slovenskej republiky k vykonaniu kontroly Najvyšším kontrolným úradom Slovenskej republiky **(tlač 786)** dňa 27. mája 2025.

Výbor k predloženému návrhu **neprijal platné uznesenie**, nakoľko návrh uznesenia schváliť návrhu poslancov Národnej rady Slovenskej republiky Jany HANULIAKOVEJ, Dariny LUŠČÍKOVEJ a Mareka LACKOVIČA na prijatie uznesenia Národnej rady Slovenskej republiky k vykonaniu kontroly Najvyšším kontrolným úradom Slovenskej republiky **nezískal súhlas** nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Výbor určil za **spravodajcu**, poslanca Národnej rady Slovenskej republiky **Mareka Lackoviča,** ktorý podá Národnej rade Slovenskej republiky informáciu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Zároveň učil poslancov Vladimíra Ledeckého, Michala Šipoša a Igora Janckulíka za náhradníkov spravodajcu.

Prílohou tejto informácie je návrh na uznesenie Národnej rady Slovenskej republiky v znení predloženom predkladateľkou návrhu uznesenia.

**Igor J A N C K U L Í K, v. r.**

podpredseda

Výboru NR SR pre verejnú správu a regionálny rozvoj

V Bratislave, 27. mája 2025

**N Á R O D N Á R A D A S L O V E N S K E J R E P U B L I K Y**

**IX. volebné obdobie**

**N á v r h**

UZNESENIE

**NÁRODNEJ RADY SLOVENSKEJ REPUBLIKY**

z........ 2025

*k návrhu poslancov Národnej rady Slovenskej republiky Jany Hanuliakovej, Dariny Luščíkovej a Mareka Lackoviča k vykonaniu kontroly Najvyšším kontrolným úradom Slovenskej republiky*

**Národná rada Slovenskej republiky**

podľa § 5 ods. 4 zákona Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov

**žiada**

Najvyšší kontrolný úrad Slovenskej republiky vykonať kontrolu hospodárnosti, efektívnosti a účinnosti regionálnych príspevkov, poskytovaných na základe § 6 ods. 1 písm. a) zákona 336/2015 Z. z. o podpore najmenej rozvinutých okresov v znení neskorších predpisov od dňa účinnosti tohto zákona.